న్యూఢిల్లీ: కేంద్ర మంత్రి స్మృతి ఇరానీ కారును వెంబడించినందుకు అరెస్టయిన ఢిల్లీ యూనివర్శిటీ విద్యార్థులు నలుగురు తమ తప్పు ఒప్పుకున్నారు. ఆమెకు క్షమాపణ చెప్పారు. లుథియన్ జోన్లో మయన్మార్ ఎంబసీ సమీపంలో తన కారును వెంబడించినట్టు స్మృతి ఇరానీ ఫిర్యాదుతో పోలీసులు శనివారం రాత్రి నలుగురు యువకులను అదుపులోకి తీసుకున్నారు. కాగా, తాము నిబంధనలను ఉల్లంఘించిన విషయాన్ని వారు ఒప్పుకున్నారు. 'మేము నలుగురూ మా ఫ్రెండ్ బర్త్డే పార్టీకి వెళ్లి తిరిగొస్తున్నాం. అయితే నిబంధనలను పాటించని విషయాన్ని ఒప్పుకుంటున్నాం. ఆ సమయంలో మేము ఇన్స్ట్రాగ్రాం కోసం వీడియోలు తయారు చేస్తున్నాం. కారులో మ్యూజిక్ హోరు కూడా పెద్దగానే ఉంది. ఫన్నీ వీడియోలు తయారు చేస్తూ కారును ఓవర్టేక్ చేశాం. అందులో స్మృతి ఇరానీ ఉన్నారన్న విషయం మాకు తెలియదు. అది మంత్రి కారని తెలిస్తే అలా చేసి ఉండేవాళ్లం కాదు' అని నిందితులలో ఒకరు మీడియాకు తెలిపారు. కాగా, ఆ నలుగురు యువకులు ఆల్కహాల్ తీసుకున్నట్టు వైద్యపరీక్షల్లో తేలింది. వారిపై ఐపీసీ సెక్షన్ 354 డి (వెంటపడటం), సెక్షన్ 509 (మహిళల గౌరవాన్ని భంగపరచడం) కింద కేసులు నమోదు చేశారు. అనంతరం బెయిలుపై వారిని విడిచిపెట్టారు.
newdhilly: kendra mantri smruti irani kaarunu vembadinchinanduku arestayina dhilli university vidyaarthulu naluguru tama tappu oppukunnaru. aameku kshamaapana cheppaaru. luthian jonlo mayanmar embasi sameepamlo tana kaarunu vembadinchinattu smruti irani firyaadutoe poliisulu sanivaaram raatri naluguru yuvakulanu adupuloki teesukunnaru. kaga, taamu nibandhanalanu ullanghinchina vishayaanni vaaru oppukunnaru. 'memu naluguru maa frend barthde paarteeki velli tirigostunnam. ayithe nibandhanalanu paatinchani vishayaanni oppukuntunnam. aa samayamlo memu instragram kosam veediyolu tayaaru chestunnam. kaarulo music horu kuudaa peddagaane undi. funney veediyolu tayaaru chestu kaarunu overtek chesham. andulo smruti irani unnaranna vishayam maaku teliyadu. adhi mantri kaarani teliste alaa chesi undevallam kaadu' ani ninditulalo okaru mediaku telipaaru. kaga, aa naluguru yuvakulu alcahal teesukunnattu vaidyapareekshallo telindi. vaaripai ipc section 354 di (ventapadatam), section 509 (mahilala gowravanni bhangaparachadam) kinda kesulu namodu chesaru. anantaram beyilupai vaarini vidichipettaaru.